Na temelju članka 30. Statuta Grada Omiša ( „Službeni glasnik Grada Omiša“ broj 4/09, 9/10, 2/13, 10/13, 1/18, 8/18, 2/21 i 13/22-pročišćeni tekst) Gradsko vijeće Grada Omiša na 34. sjednici održanoj dana 19. prosinca 2024. godine donosi

**ODLUKU O PROVOĐENJU USKLAĐENJA NA BILANČNIM STAVKAMA**

**PRORAČUNA GRADA OMIŠA**

Članak 1.

Utvrđuje se manje evidentiran iznos na skupini 96-obračunati prihodi poslovanja od 124.005,58 € , koji se moraju uskladiti sa ispravnim iznosom potraživanja za prihode poslovanja skupine 16.

Do neusklađenosti je došlo zbog propuštene evidencije na 96 i neredovitog usklađivanja.

Članak 2.

Utvrđuje se više evidentiran iznos na skupini 912- ispravak vlastitih izvora za obveze od 953.357,86 €, što predstavlja obvezu prema državnom proračunu za obračunate prihode od obročnog otkupa stanova u nekadašnjem društvenom vlasništvu, uplaćeno zaključno sa 31. 12. 2012. Na ovaj iznos je uložen prigovor zastare, a ujedno je evidentiran u cjelosti na kontu obveza i kao takav se i dalje vidi u poslovnim knjigama proračuna Grada Omiša.

Članak 3.

Zadužuje se Odsjek za proračun i računovodstvo da usklađenja sprovede odgovarajućim knjiženjima na kontu podskupine 922 – višak/manjak prihoda.

Članak 4.

 Ova Odluka stupa na snagu osmog dana od dana objave u službenom glasilu.

 Objaviti će se u “Službenom glasniku Grada Omiša”.

**REPUBLIKA HRVATSKA**

**SPLITSKO DALMATINSKA ŽUPANIJA**

**GRAD OMIŠ**

**GRADSKO VIJEĆE**

**Predsjednik:**

 **Zvonko Močić, dr. med.**

KLASA:

URBROJ:

Omiš, 19. prosinca 2024. g.

OBRAZLOŽENJE

Od 1. 1. 2024. godine na snazi je novi Pravilnik o proračunskom računovodstvu i Računskom planu (NN RH 158/23 od 29. 12. 2023. godine), u daljnjem tekstu: Pravilnik.

Pregledom poslovnih knjiga utvrđena su neusklađenosti na bilančnim stavkama proračuna, za koje imamo obvezu usklađenja.

Također, kako smo informirani, aplikacija RKPFI Ministarstva financija za podnošenje financijskog izvještaja proračuna za 2024. godinu doraditi će se u skaldu s Pravilnikom.